Jurgis Razma

Jurgis Razma (1958 m. kovo 14 d. Žvirblaičiuose, Plungės raj.) – fizikas, Lietuvos politinis bei visuomenės veikėjas.

 Biografija 

1965 m. pradėjo lankyti Plungės rajono Didvyčių pradinę mokyklą, 1976 m. baigė Plungės 4-ąją vidurinę mokyklą. 1981 m. baigė Vilniaus valstybinio universiteto Fizikos fakultetą ir įgijo fiziko specialybę.

1981–1991 m. Vilniaus universiteto Fizikos fakulteto vyresnysis inžinierius. 1988 m. kuriantis Lietuvos Persitvarkymo Sąjūdžiui įsitraukė į jo veiklą. 1991–1992 m. Ministro Pirmininko patarėjas, 1992–1993 m. Seimo nario Tautvydo Lideikio padėjėjas, 1993–1995 m. Sąjūdžio atsakingasis sekretorius.

1995–1996 m. Vilniaus miesto savivaldybės tarybos ir valdybos narys. Nuo 1996 m. Seimo narys. 1996–2000 m. Seimo kancleris. Nuo 2020 m. Seimo pirmininko pirmasis pavaduotojas. 2004–2008 m. ir 2016–2020 m. Tėvynės sąjungos frakcijos seniūno pavaduotojashttps://www3.lrs.lt/docs3/kad5/w5_istorija.show5-p_r=786&p_k=1&p_a=5&p_asm_id=7242.htmlhttps://www.lrs.lt/sip/portal.show?p_r=38249&p_k=1&p_a=498&p_asm_id=7242, 2012–2016 m. – frakcijos seniūno pirmasis pavaduotojas, 2008–2012 m. – frakcijos seniūnashttps://www3.lrs.lt/docs3/kad6/w6_istorija.show6-p_r=6113&p_k=1&p_a=5&p_asm_id=7242.html.

Tėvynės sąjungos narys nuo partijos įkūrimo 1993 m., Tėvynės sąjungos prezidiumo, tarybos narys. Žmona Romualda, dukterys Agnė, Gerda.

 Nuorodos 
 2008 m. Lietuvos Respublikos Seimo rinkimai2008 m. Lietuvos Respublikos Seimo rinkimai - Tėvynės sąjunga - Lietuvos krikščionys demokratai - Iškelti kandidatai .

 Išnašos 

Kategorija:Seimo nariai
Kategorija:Lietuvos fizikai